
Az első lovasok, avagy a gazdasági külkapcsolatok, a külkereskedelem hatásai a gazdasági működésre és a társadalmi értékszerkezetre

Kulcsszavak: rendszerváltás;külkereskedelem;értéktranszfer;intézményi közgazdaságtan
Dolgozatunkban a ’80-as évek második felében külkereskedelmi partnerkapcsolattal rendelkező magyar vállalatok példáján keresztül vizsgáljuk a vállalatok társadalmi értékformáló, normaalakító hatását. Az elméleti keretrendszer lefektetését követően, melyben egy intézményi közgazdaságtani modellben helyezzük el a vállalatok társadalmi környezetet alakító hatását, megvizsgáljuk, hogy az exportkapcsolatokon keresztül jelentkező versenyképességi nyomás miatt hogyan alakult át a vállalatok belső működése, ez pedig hogyan hatott vissza a társadalom többi részére. Mélyinterjúk és leíró statisztikai elemzések segítségével igazoljuk, hogy a társadalmi értékrendbeli változások már jóval a rendszerváltás előtt elkezdődtek, ebben a folyamatban jelentős szerepet kaptak az exportáló vállalatok, és az ehhez kapcsolódóan létrejövő elit irányító szerepet tölthetett be a későbbi folyamatokban.



